**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ДОКЛАДНА ЗАПИСКА**

**ОТ РАДОСЛАВА СТАВРЕВА – ЗАМЕСТНИК-КМЕТ НА ОБЩИНА ПЪРВОМАЙ**

**ОТНОСНО:** Промяна в броя на потребителите от 14 на 20 в „Център за настаняване на пълнолетни лица с деменция“ с адрес гр. Първомай, ул. „ Княз Борис I“ № 51

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 353 на Общински съвет на община Първомай, прието на 31.10.2022 г. по протокол № 39 се разкрива нова социална услуга „Център за настаняване на пълнолетни лица с деменция“ (ЦНСТПЛД), държавно – делегирана дейност, считано от 01.12.2022 г.

Услугите в ЦНСТПЛД са насочени към лица, които имат потребност от 24-часова грижа и имат за цел да подпомогнат и разширят възможностите на потребителите да водят самостоятелен и независим начин на живот, подпомогнати от професионалисти. Целевата група включва пълнолетни мъже и жени с деменция и/или болест на Алцхаймер.

В Община Първомай е постъпила докладна с вх. № 74-00-13/06.10.2023 г. от г-жа Росица Качарова – директор на „Център за настаняване на пълнолетни лица с деменция“ с искане за увеличаване на капацитета на Центъра.

На основание чл.85, ал. 1 от Правилника за прилагане на Закона за социалните услуги кмета на Община Първомай е изпратил до изпълнителния директор на Агенция за социално подпомагане Заявление за иницииране на производство по издаване на заповед за предварително одобрение за промяна на броя на потребителите на ЦНСТПЛД от 14 на 20, считано от 01.05.2024г.

В отговор на това, в Общинска администрация Първомай постъпи писмо с вх.№24-03-46 от 20.02.2024 г. с приложена Заповед № РД01-0388/16.02.2024 г. на изпълнителния директор на Агенция за социално подпомагане за предварително одобрение за промяна на броя на потребителите от 14 на 20 места на социалната услуга „Център за настаняване на пълнолетни лица с деменция“, считано от 01.05.2024 г.

Необходимите средства за увеличения брой субсидирани потребители, са средства от държавно делегирана дейност и ще бъдат осигурени на община Първомай за сметка на наличните свободни средства от извършената компенсирана промяна на бюджетните взаимоотношения на някои общини с централния бюджет за делегираните от държавата дейности във функция V „Социално осигуряване, подпомагане и грижи“ през 2024 г., съгласно чл. 40 от Постановление 13/29.01.2024 г. на Министерски съвет за изпълнение на държавния бюджет на Република България за 2024 г.

Поради горните обстоятелства и на основание чл. 21, ал.2 във вр. с ал. 1, т. 23 от Закон за местното самоуправление и местната администрация, чл. 25, ал. 1 и ал. 2, т. 4 от Закона за социалните услуги, във връзка с чл. 87, ал. 1 от Правилника за прилагане на Закон за социалните услуги и във връзка със Заповед РД01-0388/16.02.2024 г. на изпълнителния директор на Агенция за социално подпомагане за предварително одобрение за промяна на броя на потребителите от 14 на 20 места на социалната услуга „Център за настаняване на пълнолетни лица с деменция“, предлагам Общинският съвет на Община Първомай да приеме следното

**РЕШЕНИЕ:**

1. Изменя т.1 от Решение № 353 на Общинския съвет на Община Първомай, прието на 31.10.2022 г. по Протокол № 39, в частта относно броя потребители, като одобрява и приема увеличението им , а именно:
* **от 14 на 20 потребителя, считано от 01.05.2024 г.**
1. Възлага на Кмета на Община Първомай да извърши последващи действия по изпълнение на Решението и съгласно чл.87, ал.2 от Правилника за прилагане на Закона засоциалните услуги в срок до 7 работни дни от датата на влизането в сила на решението, да го изпрати на Агенцията за социално подпомагане и на Агенцията за качеството на социалните услуги.
2. Настоящото Решение е неразделна част от Решение № № 353 на Общинския съвет на Община Първомай, прието на 31.10.2022 г. по Протокол № 39, което остава непроменено в останалата си част.

**МОТИВИ:** Функционирането на ЦНСТПЛД на територията на община Първомай е необходима подкрепа за целевата група и техните семейства. За потребителите е възможност за подобряването качеството им на живот, а за близките е начин да се чувстват сигурни в грижите за роднините им. Много от хората от целевите групи нямат близки и/или роднини, живеещи в близост, които да им помагат в ежедневните дейности. Чрез ЦНСТПЛД се осигурява: грижа в среда, близка до домашната за лица, които са извън обхвата на предоставяните до момента социални услуги; всеобхватност и непрекъснатост на подкрепата за една уязвима целева група; зачитане правата на лицата; гарантиране на активното им участие при взимане на решения за ежедневието; достоен живот.

**Приложение:** Заповед № РД01-0388/16.02.2024 г. на изпълнителния директор на Агенция за социално подпомагане.

**Вносител: /П/**

**РАДОСЛАВА СТАВРЕВА**

*Заместник-кмет на Община Първомай*